ສຫລ ຫາທາງ ກົດດັນ ເກົາຫຼີເໜືອ ໃຫ້ຢຸດເຊົາ ກິດຈະການ ນິວເຄລຍ
ທ່ານ Cohen ກ່າວ​ວ່າ ທ່ານ​ມີ​ຄວາມ​ໝັ້ນ​ໃຈ​ວ່າຈີນ ຊຶ່ງ​ເປັນພັນທະ​ມິດ​​ທີ່​ໃກ້​ຊິດ​ ຂອງເກົາຫລີ​ເໜືອ ຈະຈັດຕັ້ງປະຕິບັດ​ ການ​ລົງ​ໂທດ​ ຂອງ​ນາໆ​ຊາດ.
ເຈົ້າໜ້າທີ່ລັດຖະບານສະຫະລັດ ທີ່ຮັບຜິດຊອບຕໍ່ການລົງໂທດ ເກົາຫລີເໜືອ ກ່າວວ່າ ວໍຊິງຕັນກໍາລັງຊອກຫາຊ່ອງທາງເພີ້ມ ເຕີມ ເພື່ອກົດດັນພຽງຢາງ ໃຫ້ຫຼຸດຜ່ອນກິດຈະການທາງດ້ານ ນິວເຄລຍ ທ່ານ David Cohen ລັດຖະມົນຕີຊ່ວຍວ່າການກະຊວງ ການເງິນສະຫະລັດ ຮັບຜິດຊອບເລື່ອງກໍ່ການຮ້າຍ ແລະສືບ ລັບດ້ານການເງິນ ກ່າວຕໍ່ວີໂອເອ ພະແນກພາສາເກົາຫລີວ່າ ວໍຊິງຕັນກໍາລັງພິຈາລະນາ ການລົງໂທດເພີ້ມເຕີມຕໍ່ເກົາຫລີ ເໜືອ ສົມທົບໃສ່ການລົງໂທດຂອງສະຫະປະຊາຊາດ ທີ່ໄດ້ ມີການຈັດ ຕັ້ງປະຕິບັດ ໃນເດືອນແລ້ວນີ້ ທ່ານ Cohen ກ່າວວ່າ ທ່ານມີຄວາມໝັ້ນໃຈວ່າຈີນ ຊຶ່ງເປັນພັນທະມິດທີ່ໃກ້ຊິດຂອງ ເກົາຫລີເໜືອ ຈະຈັດຕັ້ງປະຕິບັດການລົງໂທດຂອງນາໆຊາດ “ໃນວີທີທາງທີ່ແຂງແຮງ” ເພາະວ່າ ຈີນກໍມີຄວາມກັງວົນ ກ່ຽວກັບການຂົ່ມຂູ່ທາງດ້ານ ນິວເຄລຍ ທ່ານ Cohen ຍັງມີຄວາມຮັບຜິດຊອບໃນການສືບສວນກ່ຽວກັບກິດຈະການ ທີ່ຜິດກົດໝາຍອຶ່ນໆຂອງເກົາຫລີເໜືອ ຮວມທັງຄວາມເປັນໄປໄດ້ ໃນການປອມ ແປງເງິນໂດລາຂອງສະຫະລັດ ທ່ານກ່າວວ່າ ເຈົ້າໜ້າທີ່ສະຫະລັດ ເຊື່ອວ່າ ເກົາຫລີເໜືອ ພະຍາຍາມສົ່ງເງິນປອມ ທີ່ມີຄຸນນະພາບສູງ ເຂົ້າມາສູ່ລະບົບ ຂອງສະຫະລັດ ທ່ານກ່າວວ່າ ໃນທ້າຍປີນີ້ ກະຊວງການເງິນຈະນຳສະເໜີເງິນໃບ 100 ໂດລາທີ່ອອກແບບໃໝ່ ທີ່ຍາກຕື່ມຂຶ້ນທີ່ຈະປອມແປງໄດ້ ຍິ່ງໄປກວ່ານັ້ນ ທ່ານຍັງເວົ້າວ່າ ສະຫະລັດຫວັງທີ່ຈະເພີ້ມການກົດດັນດ້ານການເງິນຕໍ່ເກົາຫລີເໜືອ ໂດຍປະຕິເສດບໍ່ໃຫ້ຄອບຄົວທ່ານ Kim ທີ່ປົກຄອງປະເທດ ຢູ່ໃນເວລານີ້ ສາມາດນໍາໃຊ້ເງິນຢູ່ບັນຊີທະນາຄານເປັນຈຳນວນຫລວງຫລາຍທີ່ ມື້ລາງຜູ້ນໍາເກົາ ຫຼີທ່ານ Kim Jong II ລາຍງານວ່າ ໄດ້ຊຸກເຊື່ອງໄວ້ທີ່ທະນາ ຄານສະວິສນັ້ນ ທ່ານ Cohen ກ່າວອີກວ່າ ວໍຊິງຕັນ ໄດ້ຕິດຕາມຢ່າງໃກ້ຊິດ ເບິ່ງເງິນສົດຈຳ ນວນຫຼວງຫຼາຍທີ່ຫຼັ່ງໄຫລເຂົ້າໄປໃນເກົາຫຼີເໜືອ ຍ້ອນມີຄວາມວິຕົກກັງວົນວ່າ ມັນອາດຈະຖືກນຳໄປໃຊ້ ໃນການສ້າງອາວຸດທີ່ຖືກຫ້າມນັ້ນ